
42                                           DR.31.10.2018                                                                                                                                            

 
Namun begitu, pihak kementerian sentiasa memberi kerjasama dengan pelbagai 

kementerian dan agensi bagi menangani isu-isu berkaitan dengan kandungan portal atas 
talian. Sekiranya sesuatu kes dirujuk secara bertulis oleh mana-mana agensi 
penguatkuasaan, tindakan yang akan diambil oleh SKMM adalah dengan menyekat talian 
telefon dan laman sesawang yang berkaitan. Selain itu, SKMM juga membantu siasatan 
dengan mengenal pasti suspek dengan menggunakan alamat internet protocol, dengan izin 
Tuan Yang di-Pertua dan bukti-bukti digital forensik yang ada. Antara tahun 2016 sehingga 
September 2018, sejumlah 881 laman sesawang telah disekat melalui saluran kerjasama 
tersebut.  

Tuan Yang di-Pertua, selanjutnya merujuk kepada persoalan yang dibangkitkan 
oleh Yang Berhormat Pontian. Beliau tidak ada di dalam, saya akan sediakan jawapan 
bertulis. 

Timbalan Yang di-Pertua [Dato’ Mohd Rashid Hasnon]:  Jawapan bertulis. 

Tuan Eddin Syazlee Shith: Seterusnya Yang Berhormat Kubang Kerian terhadap 
keadilan kepada parti pembangkang. Kementerian melalui RTM memberi layanan yang 
seimbang kepada semua pihak dalam pelaporan dan siaran berita yang menyeluruh 
berdasarkan kepada nilai sesuatu berita atau, dengan izin, news value. Aspek-aspek yang 
melibatkan kepentingan rakyat dan minat khalayak turut menjadi keutamaan. 

Dalam konteks ini, RTM membuat liputan yang telus tanpa mengira parti kerajaan 
ataupun pembangkang dan kementerian sentiasa komited dalam menjamin kebebasan 
media serta melaporkan berita dan membuat kritikan kepada kerajaan. Ini kerana berita yang 
tepat tanpa berat sebelah berupaya mencorakkan pemikiran masyarakat agar menjadi lebih 
matang. Kementerian juga membuka ruang perdebatan di kaca televisyen bagi isu-isu yang 
timbul supaya masyarakat mendapat maklumat dan memahami sesuatu isu itu dengan lebih 
jelas dan tepat. 

Tuan Sanisvara Nethaji Rayer a/l Rajaji [Jelutong]: Minta laluan, Yang 
Berhormat. 

Tuan Eddin Syazlee Shith: Ya. 

Tuan Sanisvara Nethaji Rayer a/l Rajaji [Jelutong]: Saya ingin di sini 
merakamkan penghargaan kepada kementerian, kepada  Yang Berhormat dan juga Menteri 
Komunikasi kerana kita telah menunjukkan satu reformasi dalam siaran berita dan juga ruang 
yang diberikan. Ini adalah perkara yang patut dialu-alukan kerana bukan seperti kerajaan 
dahulu di mana parti pembangkang langsung tidak diberi sebarang ruang. 

Malahan, kita lihat di bawah kerajaan dahulu, multimedia dan komunikasi 
terutamanya RTM dan TV3 digunakan untuk membuat serangan-serangan terhadap 
pemimpin-pemimpin. Malahan kita telah melihat sejarah berlaku di mana TV3 baru-baru ini 
telah menyiarkan satu permohonan pengampunan maaf yang diminta oleh TV3 terus kepada 
Yang Berhormat Port Dickson di atas fitnah yang telah dilemparkan terhadap beliau. 

So, saya di sini ingin merakamkan setinggi-tinggi penghargaan dan ucapkan tahniah 
kepada  kementerian, kepada  Yang Berhormat dan juga Menteri Yang Berhormat Puchong 
di atas reformasi yang telah dilakukan dalam perkara ini. Terima kasih. 

Timbalan Yang di-Pertua [Dato’ Mohd Rashid Hasnon]: Sila Yang Berhormat 
Timbalan Menteri teruskan. 

Tuan Eddin Syazlee Shith: Terima kasih kepada Yang Berhormat Jelutong. 
Selanjutnya untuk makluman Yang Berhormat Merbok dan Yang Berhormat Igan berhubung 
liputan media serta jemputan media, untuk makluman Ahli Yang Berhormat, prosedur operasi 
standard bagi Jabatan Penerangan Malaysia adalah sebarang liputan media untuk program-
program atau projek-projek pembangunan peringkat negeri, contohnya di Sabah dan 
Sarawak, akan diuruskan oleh Bahagian Media Jabatan Penerangan negeri yang berkaitan. 

Satu lagi kaedah yang diguna pakai dalam amalan liputan media di mana pegawai 
komunikasi korporat setiap agensi kerajaan akan memanjangkan jemputan media kepada  
pihak media termasuklah Bernama dan RTM bagi membuat liputan program yang berkenaan. 
Liputan yang dibuat oleh RTM dan Bernama adalah berdasarkan kepada nilai berita dan 
faedah kepada kepentingan nasional dan masyarakat.  



Namun begitu, pihak kementerian sentiasa memberi kerjasama dengan pelbagai. kementerian dan agensi bagi menangani isu-isu berkaitan dengan kandungan portal atas talian. Sekiranya sesuatu kes dirujuk secara bertulis oleh mana-mana agensi penguatkuasaan, tindakan yang akan diambil oleh SKMM adalah dengan menyekat talian telefon dan laman sesawang yang berkaitan. Selain itu, SKMM juga membantu siasatan dengan mengenal pasti suspek dengan menggunakan alamat internet protocol, dengan izin Tuan Yang di-Pertua dan bukti-bukti digital forensik yang ada. Antara tahun 2016 sehingga September 2018, sejumlah 881 laman sesawang telah disekat melalui saluran kerjasama tersebut. Tuan Yang di-Pertua, selanjutnya merujuk kepada persoalan yang dibangkitkan oleh Yang Berhormat Pontian. Beliau tidak ada di dalam, saya akan sediakan jawapan bertulis. Timbalan Yang di-Pertua [Dato' Mohd Rashid Hasnon]: Jawapan bertulis. Tuan Eddin Syazlee Shith: Seterusnya Yang Berhormat Kubang Kerian terhadap keadilan kepada parti pembangkang. Kementerian melalui RTM memberi layanan yang seimbang kepada semua pihak dalam pelaporan dan siaran berita yang menyeluruh berdasarkan kepada nilai sesuatu berita atau, dengan izin, news value. Aspek-aspek yang melibatkan kepentingan rakyat dan minat khalayak turut menjadi keutamaan. Dalam konteks ini, RTM membuat liputan yang telus tanpa mengira parti kerajaan ataupun pembangkang dan kementerian sentiasa komited dalam menjamin kebebasan media serta melaporkan berita dan membuat kritikan kepada kerajaan. Ini kerana berita yang tepat tanpa berat sebelah berupaya mencorakkan pemikiran masyarakat agar menjadi lebih matang. Kementerian juga membuka ruang perdebatan di kaca televisyen bagi isu-isu yang timbul supaya masyarakat mendapat maklumat dan memahami sesuatu isu itu dengan lebih jelas dan tepat. Tuan Sanisvara Nethaji Rayer a/l Rajaji [Jelutong]: Minta laluan, Yang Berhormat. Tuan Eddin Syazlee Shith: Ya. Tuan Sanisvara Nethaji Rayer a/l Rajaji [Jelutong]: Saya ingin di sini merakamkan penghargaan kepada kementerian, kepada Yang Berhormat dan juga Menteri Komunikasi kerana kita telah menunjukkan satu reformasi dalam siaran berita dan juga ruang yang diberikan. Ini adalah perkara yang patut dialu-alukan kerana bukan seperti kerajaan dahulu di mana parti pembangkang langsung tidak diberi sebarang ruang. Malahan, kita lihat di bawah kerajaan dahulu, multimedia dan komunikasi terutamanya RTM dan TV3 digunakan untuk membuat serangan-serangan terhadap pemimpin-pemimpin. Malahan kita telah melihat sejarah berlaku di mana TV3 baru-baru ini telah menyiarkan satu permohonan pengampunan maaf yang diminta oleh TV3 terus kepada Yang Berhormat Port Dickson di atas fitnah yang telah dilemparkan terhadap beliau. So, saya di sini ingin merakamkan setinggi-tinggi penghargaan dan ucapkan tahniah kepada kementerian, kepada Yang Berhormat dan juga Menteri Yang Berhormat Puchong di atas reformasi yang telah dilakukan dalam perkara ini. Terima kasih. Timbalan Yang di-Pertua [Dato' Mohd Rashid Hasnon]: Sila Yang Berhormat Timbalan Menteri teruskan. Tuan Eddin Syazlee Shith: Terima kasih kepada Yang Berhormat Jelutong. Selanjutnya untuk makluman Yang Berhormat Merbok dan Yang Berhormat Igan berhubung liputan media serta jemputan media, untuk makluman Ahli Yang Berhormat, prosedur operasi standard bagi Jabatan Penerangan Malaysia adalah sebarang liputan media untuk program- program atau projek-projek pembangunan peringkat negeri, contohnya di Sabah dan Sarawak, akan diuruskan oleh Bahagian Media Jabatan Penerangan negeri yang berkaitan. Satu lagi kaedah yang diguna pakai dalam amalan liputan media di mana pegawai komunikasi korporat setiap agensi kerajaan akan memanjangkan jemputan media kepada pihak media termasuklah Bernama dan RTM bagi membuat liputan program yang berkenaan. Liputan yang dibuat oleh RTM dan Bernama adalah berdasarkan kepada nilai berita dan faedah kepada kepentingan nasional dan masyarakat.